REPUBLIKA HRVATSKA

OSNOVNA ŠKOLA ANTUN GUSTAV MATOŠ TOVARNIK

KLASA: 110-01/21-01/8

URBROJ: 2188-94-21-01-01

Tovarnik, 01. prosinac, 2021.godine

Na temelju članka 107. Zakona o odgoju i obrazovanju u osnovnoj i srednjoj školi ( NN 87/08., 86/09., 92/10., 105/10., 90/11., 5/12., 6/12., 86/12., 126/12., 94/13., 152/14., 07/17. i 68/18.i 98/19. 64/20 ) i Pravilnika o odgovarajućoj vrsti obrazovanja učitelja i stručnih suradnika u osnovnoj školi ( NN 6/2019 i 75/20) , članaka 5. i 6. Pravilnika o postupku zapošljavanja te procjeni i vrednovanju kandidata za zapošljavanje Osnovne škole Antun Gustav Matoš Tovarnik, suglasnosti Ureda državne uprave pri Vukovarsko-srijemskoj županiji, ravnateljica Osnovne škole Antun Gustav Matoš Tovarnik , Ljiljana Bandić, dipl.uč. objavljuje natječaj sa sljedećim sadržajem:

NATJEČAJ za radno mjesto:

1. učitelja/icu engleskog jezika na određeno radno vrijeme-23/40 sati u nastavi i ukupno tjedno radno vrijeme, radi zamjene djelatnice koja koristi posvojiteljski dopust

Uvjeti: Kandidati su dužni ispunjavati uvjete propisane Zakonom o odgoju i obrazovanju u osnovnoj i srednjoj školi ( NN 87/08., 86/09., 92/10., 105/10., 90/11., 5/12., 16/12., 86/12., 126/12., 94/13., 152/14., 07/17. i 68/18 I 98/19 64/20.) i Pravilniku o odgovarajućoj vrsti obrazovanja učitelja i stručnih suradnika u osnovnoj školi ( NN 6/2019 i 75/20 )

Uz prijavu na natječaj potrebno je dostaviti:

- prijavu na natječaj vlastoručno potpisanu,

- životopis ,

-dokaz o stečenoj stručnoj spremi (preslika),

- dokaz o državljanstvu

- elektronički zapis (Potvrdu) o podacima evidentiranim u bazi podataka Hrvatskog zavoda za mirovinsko osiguranje

-Uvjerenje o nepostojanju zapreka za zasnivanje radnog odnosa u školi, prema čl.106. Zakona o odgoju i obrazovanju u osnovnoj i srednjoj školi ( ne starije od dana objave natječaja).

Rok za podnošenje prijava je 8 dana od dana objave na mrežnim stranicama i oglasnim pločama Hrvatskog zavoda za zapošljavanje te mrežnim stranicama i oglasnim pločama školske ustanove.

Sve isprave odnosno prilozi dostavljaju se u neovjerenoj preslici i ne vraćaju se kandidatu/kinji nakon završetka natječajnog postupka. Uz prijavu na natječaj navesti adresu odnosno e-mail adresu na koju će se dostaviti obavijest o datumu i vremenu procjene odnosno testiranja.

Osobe koje se pozivaju na pravo prednosti sukladno članku 102. Zakona o hrvatskim braniteljima iz Domovinskog rata i članovima njihovih obitelji (Narodne novine 121/17, 98/19, 84/21), članku 48. f Zakona o zaštiti vojnih i civilnih invalida rata (Narodne novine broj 33/92, 77/92, 27/93, 58/93, 2/94, 76/94, 108/95, 108/96, 82/01, 103/03 i 148/13, 98/19), članku 9. Zakona o profesionalnoj rehabilitaciji i zapošljavanju osoba s invaliditetom (Narodne novine broj 157/13, 152/14, 39/18, 32/20) te članku 48. Zakona o civilnim stradalnicima iz Domovinskog rata (Narodne novine broj 84/21), dužne su u prijavi na javni natječaj pozvati se na to pravo i uz prijavu priložiti svu propisanu dokumentaciju prema posebnom zakonu, a imaju prednost u odnosu na ostale kandidate samo pod jednakim uvjetima.

Osobe koje ostvaruju pravo prednosti pri zapošljavanju u skladu s člankom 102. Zakona o hrvatskim braniteljima iz Domovinskog rata i članovima njihovih obitelji (Narodne novine broj 121/17, 98/19, 84/21), uz prijavu na natječaj dužne su priložiti i dokaze propisane člankom 103. stavak 1. Zakona o hrvatskim braniteljima iz Domovinskog rata i članovima njihovih obitelji

Poveznica na internetsku stranicu Ministarstva hrvatskih branitelja s popisom dokaza potrebnih za ostvarivanja prava prednosti:

https://branitelji.gov.hr/UserDocsImages//dokumenti/Nikola//popis%20dokaza%20za%20ostvarivanje%20prava%20prednosti%20pri%20zapo%C5%A1ljavanju-%20ZOHBDR%202021.pdf

Osobe koje ostvaruju pravo prednosti pri zapošljavanju u skladu s člankom 48. Zakona o civilnim stradalnicima iz Domovinskog rata (Narodne novine broj 84/21), uz prijavu na natječaj dužne su u prijavi na natječaj pozvati se na to pravo i uz prijavu dostaviti i dokaze iz stavka 1. članka 49. Zakona o civilnim stradalnicima iz Domovinskog rata

Poveznica na internetsku stranicu Ministarstva hrvatskih branitelja s popisom dokaza potrebnih za ostvarivanja prava prednosti: https://branitelji.gov.hr/UserDocsImages//dokumenti/Nikola//popis%20dokaza%20za%20ostvarivanje%20prava%20prednosti%20pri%20zapo%C5%A1ljavanju-%20Zakon%20o%20civilnim%20stradalnicima%20iz%20DR.pdf

Kandidati koji su pravodobno dostavili potpunu prijavu sa svim prilozima odnosno ispravama i ispunjavaju uvjete natječaja dužni su pristupiti procjeni odnosno testiranju prema odredbama o Pravilnika o postupku zapošljavanja te procjeni i vrednovanju kandidata za zapošljavanje OŠ Antun Gustav Matoš Tovarnik poveznice na isti : http://os-agmatos-tovarnik.skole.hr/dokumenti\_skole

Prijave s dokazima o ispunjavanju uvjeta dostaviti neposredno ili poštom u roku osam (8) dana od dana objave natječaja na mrežnoj stranici i oglasnoj ploči Hrvatskog zavoda za zapošljavanje, te na mrežnim stranicama škole http://os-agmatos-tovarnik.skole.hr/ i na adresu : Osnovna škola Antun Gustav Matoš Tovarnik, Vukovarska 1, Tovarnik: “za natječaj”.

Procjena odnosno testiranje provodi se o poznavanju sljedećih propisa:

1. Zakona o odgoju i obrazovanju u osnovnoj i srednjoj školi (Narodne novine, broj 87/08., 86/09, 92/10.,105/10.,90/11., 16/12. , 86/12., 94/13, 152/14. ,7/17. i 68/18.i 98/19, 64/20),

2. Odluka o donošenju kurikuluma za nastavni predmet učitelja engleskog jezika i međupredmetnih tema za osnovne škole i gimnazije u Republici Hrvatskoj (Narodne novine, broj 7/19.)

3. Pravilnik o načinima, postupcima i elementima vrednovanja učenika u osnovnoj i srednjoj školi (sa svim važećim izmjenama)

4. Statut Osnovne škole Antun Gustav Matoš Tovarnik

5. Pravilnik o kriterijima za izricanje pedagoških mjera (sa svim važećim izmjenama)

6. Pravilnik o načinu postupanja odgojno-obrazovnih radnika školskih ustanova u poduzimanju mjera zaštite prava učenika te prijave svakog kršenja tih prava

7. Kućni red Osnovne škole "Antun Gustav Matoš Tovarnik"

8. Etički kodeks Osnovne škole " Antun Gustav Matoš Tovarnik "

9. Pravilnik o radu Osnovne škole " Antun Gustav Matoš Tovarnik "

10. Pravilnik o osnovnoškolskom i srednjoškolskom odgoju i obrazovanju učenika s teškoćama u razvoju

11. Pravilnik o osnovnoškolskom i srednjoškolskom odgoju i obrazovanju darovitih učenika

Ako kandidat ne pristupi procjeni odnosno testiranju odnosno intervju smatrat će se da je povukao prijavu na natječaj.

Kandidati prijavom na natječaj daju privolu za obradu osobnih podataka navedenih u svim dostavljenim prilozima odnosno ispravama za potrebe provedbe natječajnog postupka.

Urednom prijavom smatra prijava koja sadržava sve podatke i priloge navedene u natječaju. Nepotpune i nepravodobne prijave neće se razmatrati kao ni prijave pristigle elektroničkom poštom.

Prilikom zapošljavanja oba spola su u ravnopravnom položaju u skladu sa Zakonom o ravnopravnosti spolova (Narodne novine 82/08. i 69/17.).

Rezultati natječaja bit će objavljeni na mrežnoj stranici.

OSNOVNE ŠKOLE ANTUN GUSTAV MATOŠ TOVARNIK : http://os-agmatos-tovarnik.skole.hr/

Ravnateljica škole :Ljiljana Bandić, dipl.uč.